พิกัด • ร้านนี้ตั้งอยู่เส้นหลังแสงทอง เลี้ยวซอยก่อนถึงแสงทองแล้วเบี่ยงขวาแรก ลงสะพานแล้วหาที่จอดได้เลย เส้นที่จะทะลุไปเซี่ยงตึ๋งได้

ที่จอดรถ • ข้างถนนในซอยนั่นละจ้า สะดวกตรงไหนจอดตรงนั้น เลียบๆคลองนั่นเลย แต่เวลาข้ามถนนต้องระวังหน่อยนะคะ เพราะซอยแคบแต่คนขับรถเร็ว แถมร้านอยู่ติดสะพานอาจจะมีรถลงสะพานมามองเห็นยาก

อาหาร • ขนมจีนร้านนี้ มีให้เลือกหลากหลาย มีน้ำยา มีไตปลา มีแกงไก่ มีน้ำพริก มีเขียวหวาน รสชาติปักษ์ใต้ดั้งเดิม กินกี่ครั้งไม่เคยเปลี่ยน อยากกินอันไหนก็ยืนสั่งตรงหม้อเลยจ้า สั่งเสร็จเดินไปหยิบช้อน-ส้อมด้านหลังแล้วหาที่นั่งได้เลย ใครโชคดีได้กินไก่ทอด เพราะร้านนี้เค้าทอดน้อย ทอดช้า ทอดมาแบบลิมิเต็ด มานั่งเฝ้ายังอาจจะไม่ได้กิน วันนี้ได้กินรู้สึกมีบุญมากกกก ไก่ทอดมีปีก (15 บาท) กับน่อง (20 บาท) ขนมจีนถ้ามีแกงไก่ 40 บาท ถ้าไม่มีแกงไก่ 30-35 บาทไม่แน่ใจ เพราะกินแกงไก่ตลอด

อิ่มขนมจีนแล้ว ถ้าไม่กลัวอ้วน จะจัดขนมหวานต่อก็ไม่มีปัญหา ขนมหวานร้านนี้ดั้งเดิมมาก มีให้เลือกหลากหลายจนบรรยายไม่หมด ซาหริ่ม ทับทิมกรอบ ข้าวเหนียวดำ ลองช่อง ถั่วแดง รวมมิตร ฟักทองเชื่อม ลูกเดือย ฯลฯ ชอบอันไหนก็จัดไปเลยจ้า